title: Komisijos sprendimas (ES) 2022/589 2022 m. balandžio 6 d. kuriuo nustatoma Komisijos Energijos nepritekliaus ir pažeidžiamų vartotojų koordinavimo grupės sudėtis ir veiklos nuostatos

text:
2022 4 11

                  LT

                  Europos Sąjungos oficialusis leidinys

                  L 112/67

         KOMISIJOS SPRENDIMAS (ES) 2022/589
         2022 m. balandžio 6 d.
         kuriuo nustatoma Komisijos Energijos nepritekliaus ir pažeidžiamų vartotojų koordinavimo grupės sudėtis ir veiklos nuostatos
         EUROPOS KOMISIJA,
         atsižvelgdama į Sutartį dėl Europos Sąjungos veikimo, ypač į jos 168 ir 194 straipsnius,
         kadangi:

                     (1)

                     sąžiningas ir teisingas perėjimas prie neutralaus poveikio klimatui Sąjungos iki 2050 m. yra Europos žaliojo kurso ir ES 2030 m. energetikos ir klimato tikslų pagrindas. 2021 m. liepos ir gruodžio mėn. pristatytuose teisės aktų rinkiniuose, kuriais siekiama įgyvendinti Europos žaliąjį kursą, daug dėmesio skiriama energijos nepritekliaus problemos sprendimui ir pažeidžiamų asmenų apsaugai. Be to, daug dėmesio energijos nepritekliaus problemai spręsti skiriama ir įgyvendinant iniciatyvą „Renovacijos banga“ (1), kuri yra svarbi iniciatyva, skirta struktūrinei privačių ir viešųjų pastatų renovacijai skatinti. Atsižvelgdama į tai, Komisija pradėjo įperkamo būsto iniciatyvą, skirtą 100 pavyzdinių socialinio ir įperkamo būsto rajonų renovacijai, o 2020 m. buvo priimta Komisijos rekomendacija dėl energijos nepritekliaus (2), kuria siekiama padėti pašalinti energijos nepriteklių „naikinant pagrindines jo priežastis“ ir skatinti efektyvaus energijos vartojimo renovacijos strategijas, kurios pagerintų ES piliečių gyvenimo kokybę;

                     (2)

                     energijos nepritekliaus sąvoka taip pat įtvirtinta teisės aktų rinkinyje „Švari energija visiems europiečiams“ – vykdant teisingą energetikos pertvarką daugiausia dėmesio numatoma skirti vartotojams ir pateikiamos kelios tikslinės priemonės, kuriomis energetikos teisės aktais bus sprendžiamos konkrečios pažeidžiamumo problemos;

                     (3)

                     galimybė naudotis energetikos paslaugomis yra itin svarbi siekiant socialinės įtraukties. Pagal 2017 m. lapkričio 17 d. Europos Parlamento, Tarybos ir Komisijos bendrai paskelbtą Europos socialinių teisių ramstį energetikos paslaugos priskiriamos prie pagrindinių paslaugų (3), kuriomis naudotis turi teisę kiekvienas. Asmenims, neturintiems galimybių naudotis tokiomis paslaugomis, turi būti taikomos paramos priemonės (4). Europos socialinių teisių ramsčio veiksmų plane (5) nustatyti konkretūs veiksmai, kuriais bus įgyvendinti 20 ramsčio principų, įskaitant konkrečias 2022 m. iniciatyvas, kurios taip pat padės kovoti su energijos nepritekliumi;

                     (4)

                     pateikdama rekomendaciją dėl energijos nepritekliaus ir prie jos pridėtą Komisijos tarnybų darbinį dokumentą, Komisija taip pat įvykdė įsipareigojimą pateikti orientacines gaires dėl tinkamų energijos nepritekliaus vertinimo rodiklių ir dėl didelio energijos nepriteklių patiriančių namų ūkių skaičiaus apibrėžties, kaip reikalaujama pagal Europos Parlamento ir Tarybos reglamentą (ES) 2018/1999 (6) (toliau – Valdymo reglamentas) ir naujos redakcijos Elektros energijos direktyvą. Ji taip pat pabrėžia politikos, susijusios su nacionaliniais energetikos ir klimato srities veiksmų planais (NEKSVP) ir ilgalaikėmis renovacijos strategijomis, svarbą šioms problemoms spręsti. Grupė remsis Piliečių energetikos forumo ir ES energijos nepritekliaus stebėjimo centro darbu;

                     (5)

                     standartinės energijos nepritekliaus ir pažeidžiamų vartotojų apibrėžtys vis dar rengiamos. Todėl valstybės narės pačios nustato savo kriterijus atsižvelgdamos į nacionalines ir vietos aplinkybes. Apskritai pripažįstama, kad valstybių narių pastangos mažinti skurdą yra vienodai vertingos. Įgyvendinant ir atnaujinant NEKSVP pagal Reglamentą dėl energetikos sąjungos ir klimato politikos veiksmų valdymo, reikia atsižvelgti į Komisijos gaires dėl energijos nepritekliaus (7);

                     (6)

                     Europos Parlamento ir Tarybos direktyvos (ES) 2019/944 (8) 28 straipsnyje ir Europos Parlamento ir Tarybos direktyvos 2009/73/EB (9) 3 straipsnio 3 dalyje reikalaujama, kad valstybės narės apibrėžtų pažeidžiamų vartotojų sąvoką, kuri gali reikšti energijos nepriteklių ir, inter alia, draudimą kritiniais atvejais tokiems vartotojams atjungti elektros energijos tiekimą. Sąvoka „pažeidžiami vartotojai“ gali apimti pajamų lygį, iš disponuojamųjų pajamų energijai skiriamas išlaidas, namų energijos vartojimo efektyvumą, kritinę priklausomybę nuo elektrinių prietaisų dėl sveikatos priežasčių, amžių ir kitus kriterijus. Valstybės narės turi imtis tinkamų priemonių vartotojams apsaugoti ir visų pirma užtikrinti, kad būtų taikomos adekvačios priemonės pažeidžiamiems vartotojams apsaugoti;

                     (7)

                     naujos redakcijos Elektros energijos direktyvos (ES) 2019/944 29 straipsnyje taip pat reikalaujama, kad valstybės narės nustatytų energijos nepriteklių patiriančių namų ūkių skaičių, ir nustatytų bei paskelbtų to skaičiaus nustatymą pagrindžiančius kriterijus. Jeigu tokių namų ūkių skaičiai yra dideli, valstybės narės į NEKSVP turi įtraukti orientacinį energijos nepritekliaus mažinimo tikslą, nurodyti jo pasiekimo laikotarpį ir apibūdinti atitinkamas politikos kryptis ir vertinimo rodiklius. Tuomet, pagal Reglamentą dėl energetikos sąjungos ir klimato politikos veiksmų valdymo, jos privalo pranešti Komisijai apie bet kokią pažangą, padarytą siekiant sumažinti energijos nepriteklių patiriančių namų ūkių skaičių. Panašiai Direktyvos 2009/73/EB 3 straipsnio 4 dalyje reikalaujama, kad valstybės narės imtųsi tinkamų priemonių energijos nepritekliaus klausimams spręsti;

                     (8)

                     visos pasirengimo įgyvendinti 55 % tikslą priemonių rinkinio iniciatyvos, kuriomis siekiama įgyvendinti ES 2030 m. klimato ir energetikos politikos tikslus, buvo nuosekliai parengtos taip, kad būtų užtikrinta sinergija, sušvelnintas galimas neigiamas pasiskirstymo poveikis, be kita ko, tarp valstybių narių, visų pirma pažeidžiamiausiems ir energijos nepriteklių patiriantiems asmenims (pasiūlymas dėl Energijos vartojimo efektyvumo direktyvos išdėstymo nauja redakcija, pasiūlymas dėl Socialinio klimato fondo, pasiūlymas dėl Energijos mokesčių direktyvos išdėstymo nauja redakcija, pasiūlymas dėl Pastatų energinio naudingumo direktyvos išdėstymo nauja redakcija, vandenilio ir dujų priklausomybės nuo iškastinio kuro mažinimo dokumentų rinkinys, pasiūlymas dėl Tarybos rekomendacijos dėl teisingo perėjimo prie neutralaus poveikio klimatui užtikrinimo). Siekdama kuo labiau paremti valstybes nares, Komisija priėmė rekomendaciją (10) su gairėmis ir pavyzdžiais, kaip įgyvendinti principą „svarbiausia – energijos vartojimo efektyvumas“ priimant sprendimus energetikos sektoriuje ir ne tik;

                     (9)

                     siekiant sustiprinti pastangas ir įsipareigojimus įgyvendinti sąžiningą ir teisingą Europos žaliąjį kursą, būtina, kad valstybės narės, kiti susiję suinteresuotieji subjektai ir Komisija keistųsi geriausia patirtimi ir geriau koordinuotų politikos priemones, skirtas pažeidžiamiems, finansiškai silpniems arba energijos nepriteklių patiriantiems namų ūkiams paremti. Todėl reikėtų įsteigti Energijos nepritekliaus ir pažeidžiamų vartotojų koordinavimo grupę;

                     (10)

                     bendra Energijos nepritekliaus ir pažeidžiamų vartotojų koordinavimo grupės misija turėtų būti teikti Komisijai ir valstybėms narėms būtiną politinę patirtį, susijusią su iniciatyvomis, kuriomis siekiama nustatyti, remti ir apsaugoti pažeidžiamiausius vartotojus, kartu išsaugant ir stiprinant gerą energijos vidaus rinkos veikimą. Ji turėtų palaikyti ryšius su atitinkamais Tarybos parengiamaisiais organais, kaip antai Socialinės apsaugos komitetu, visų pirma dėl politikos poveikio pažeidžiamiems ir mažas pajamas gaunantiems namų ūkiams ir socialinės politikos vaidmens sprendžiant energijos nepritekliaus problemą;

                     (11)

                     grupę turėtų sudaryti valstybių narių kompetentingos institucijos. Turėtų būti nustatytos grupės nariams taikomos informacijos atskleidimo taisyklės,

               NUSPRENDĖ:

            1 straipsnis
            Dalykas
            Įsteigiama Energijos nepritekliaus ir pažeidžiamų vartotojų koordinavimo grupė (toliau – Grupė).

            2 straipsnis
            Grupės užduotys

               1.   Grupės užduotys:

                           a)

                           būti pagrindine platforma, kurioje Komisija ir valstybės narės keistųsi informacija ir koordinuotų veiklą klausimais, susijusiais su Sąjungos teisės aktų, programų ir politikos, skirtų finansiškai silpniems arba energijos nepriteklių patiriantiems namų ūkiams ir pažeidžiamiems vartotojams, rengimu ir įgyvendinimu, be kita ko, atsižvelgiant į energijos įperkamumą, tikslines renovacijos ir energijos vartojimo efektyvumo priemones ir nacionalinio lygmens finansavimo sistemas;

                           b)

                           suteikti galimybę keistis patirtimi, geriausia praktika ir žiniomis sprendžiant pažeidžiamų vartotojų ir finansiškai silpnų arba energijos nepriteklių patiriančių namų ūkių problemas, be kita ko, regionų ir vietos lygmenimis;

                           c)

                           padėti Komisijai ir valstybėms narėms rengti politikos iniciatyvas, visų pirma susijusias su jų nacionaliniais energetikos ir klimato srities veiksmų planais, integruotomis nacionalinėmis energetikos ir klimato srities pažangos ataskaitomis ir susijusiomis strategijomis.

               2.   Visų pirma Grupė:

                           a)

                           keičiasi informacija apie sprendimus dėl priemonių, kuriomis remiami ir įgalinami pažeidžiami vartotojai ir finansiškai silpni arba energijos nepriteklių patiriantys namų ūkiai, ir visais valdžios lygmenimis (nacionaliniu, regioniniu ir vietos) sprendžia energijos įperkamumo problemą atsižvelgdama į nacionalinį kontekstą ir platesnę perėjimo prie švarios energijos sistemą;

                           b)

                           aptaria konkrečius klausimus, susijusius su pažeidžiamais vartotojais ir finansiškai silpnais arba energijos nepriteklių patiriančiais namų ūkiais, kad nustatytų tinkamus veiksmus ir suderintus sprendimus pagal Sąjungos teisę;

                           c)

                           peržiūri Energijos nepritekliaus konsultacijų centro ir Komisijos parengtas reguliarias perspektyvas ir ataskaitas, kuriose visų pirma nagrinėjama, vertinama ir stebima pažanga, susijusi su pagrindinėmis priežastimis ir sprendimais, įskaitant atitinkamą socialinę ir ekonominę analizę;

                           d)

                           gerina turimų duomenų ir statistinių rodiklių kokybę ir įvairovę, įskaitant suderintą Sąjungos duomenų rinkimą, deramai atsižvelgdama į nacionalinius ypatumus, siekdama užtikrinti, kad požiūris į energijos nepriteklių patiriančių ir pažeidžiamų vartotojų rėmimą ir įgalinimą būtų grindžiamas naujausia informacija paremtu supratimu apie pagrindines aktualijas ir atitinkamus aspektus, taip pat jų erdvinius ir laiko skirtumus, glaudžiai bendradarbiaujant su Socialinės apsaugos komitetu (ir jo rodiklių pogrupiu) ir ESTAT.

                           e)

                           skatina keitimąsi informacija, prevenciją ir koordinuotus veiksmus susidarius ekstremaliajai situacijai Sąjungoje.

            3 straipsnis
            Konsultacijos
            Komisija gali konsultuotis su Grupe visais klausimais, susijusiais su energijos nepritekliumi ir pažeidžiamais vartotojais.

            4 straipsnis
            Narystė

               1.   Grupę sudaro visų valstybių narių valdžios institucijos.

               2.   Valstybių narių valdžios institucijos, visų pirma už energetiką atsakingos ministerijos, skiria savo atstovus ir atsako už tai, kad jų atstovai turėtų aukšto lygio ekspertinių žinių, susijusių su atliekamu darbu, atsižvelgiant į valstybės narės vidaus tvarką.

               3.   Kiekviena valstybė narė paskiria ne daugiau kaip po du nuolatinius atstovus ir du pakaitinius atstovus dalyvauti Grupės darbe tinkamu sprendimų priėmimo lygmeniu.

               4.   Pakaitiniai atstovai skiriami laikantis tų pačių sąlygų, kurios taikomos nariams ir nustatytos 2 punkte; pakaitiniai atstovai automatiškai pakeičia nedalyvaujančius arba savo pareigų negalinčius vykdyti narius.

               5.   Komisija gali atmesti atstovo kandidatūrą, jei mano, kad ji yra netinkama atsižvelgiant į 2 punkte nurodytus reikalavimus. Tokiu atveju valstybės narės prašoma paskirti kitą atstovą. Kiekvienas Grupės narys užtikrina, kad jo narystės statusas būtų atnaujintas.

               6.   Narių asmens duomenys renkami, tvarkomi ir skelbiami laikantis atitinkamai Europos Parlamento ir Tarybos reglamento (ES) 2016/679 (11) arba Europos Parlamento ir Tarybos reglamento (ES) 2018/1725 (12).

               7.   Nariai eina pareigas iki kadencijos pabaigos arba tol, kol į jų vietą paskiriamas kitas narys. Jų kadencija gali būti pratęsta.

            5 straipsnis
            Veikla

               1.   Grupei pirmininkauja Energetikos GD atstovas.

               2.   Pirmininkas reguliariai rengia Grupės posėdžius ir dalijasi su Grupe iš jos narių gauta informacija, užtikrindamas neskelbtinos komercinės informacijos konfidencialumą.

               3.   Grupės posėdžiai rengiami internetu arba Komisijos patalpose.

               4.   Energetikos GD teikia sekretoriato paslaugas. Grupės posėdžiuose gali dalyvauti Komisijos pareigūnai iš atitinkamų padalinių.

               5.   Energetikos GD užtikrina, kad visi susiję darbo dokumentai būtų prieinami Grupės nariams bendradarbiaujamoje erdvėje. Be to, Komisija skelbia visus susijusius dokumentus įtraukdama juos į registrą arba registre pateikdama nuorodą į specialią interneto svetainę. Gerokai prieš posėdžius Energetikos GD paskelbia darbotvarkę ir kitus susijusius aiškinamuosius dokumentus. Turėtų būti numatytos sistemingo dokumentų skelbimo išimtys, taikytinos tais atvejais, jei paviešinus dokumentą būtų pakenkta viešajam arba privačiajam interesui, kaip apibrėžta Reglamento (EB) Nr. 1049/2001 4 straipsnyje.

               6.   Posėdžių protokolo projektą rengia sekretoriatas, o už jį atsako pirmininkas; protokolas pateikiamas netrukus po posėdžio.

               7.   Jei įmanoma, Grupė priima nuomones, rekomendacijas arba ataskaitas bendru sutarimu. Balsuojant sprendimai priimami paprasta Grupės narių balsų dauguma. Nariai, kurie balsavo prieš arba susilaikė, turi teisę prie nuomonių, rekomendacijų ar ataskaitų pridėti dokumentą, kuriame apibendrinami jų pozicijos motyvai.

            6 straipsnis
            Pogrupiai
            Energetikos GD gali steigti pogrupius konkretiems klausimams nagrinėti pagal Grupės apibrėžtus įgaliojimus. Pogrupiai veikia laikydamiesi horizontaliųjų Komisijos ekspertų grupių kūrimo ir veikimo taisyklių (13)ir yra atskaitingi Grupei. Įvykdžius pavestas užduotis, jie panaikinami.

            7 straipsnis
            Išorės ekspertai
            Energetikos GD gali kviesti konkrečių su darbotvarkės punktais susijusių sričių išorės ekspertus ad hoc pagrindu dalyvauti Grupės ar pogrupių veikloje.

            8 straipsnis
            Stebėtojai

               1.   Fiziniams asmenims, organizacijoms, skaidrumo registre registruotiems viešiesiems subjektams, kaip antai vartotojų, socialinių partnerių organizacijoms ir pilietinės visuomenės atstovams, gavus tiesioginį kvietimą gali būti suteiktas stebėtojo statusas.

               2.   Pirmininkas gali leisti stebėtojams ir jų atstovams dalyvauti Grupės diskusijose ir teikti ekspertines žinias. Tačiau jie neturi balsavimo teisių.

            9 straipsnis
            Darbo tvarkos taisyklės
            Atsižvelgdama į Komisijos pasiūlymą ir gavusi jos sutikimą, Grupė, laikydamasi horizontaliųjų taisyklių (14), paprasta narių balsų dauguma priima darbo tvarkos taisykles.

            10 straipsnis
            Profesinė paslaptis ir įslaptintos informacijos tvarkymas
            Grupės nariai ir jų atstovai, taip pat kviestiniai ekspertai ir stebėtojai turi laikytis įpareigojimo saugoti profesines paslaptis, kuris pagal Sutartis ir jų įgyvendinimo taisykles taikomas visiems institucijų nariams ir jų darbuotojams, taip pat Komisijos sprendimuose (ES, Euratomas) 2015/443 (15) ir (ES, Euratomas) 2015/444 (16) nustatytų Komisijos saugumo taisyklių, susijusių su Sąjungos įslaptintos informacijos apsauga. Jei jie šių įpareigojimų nevykdo, Komisija gali imtis visų tinkamų priemonių.

            11 straipsnis
            Posėdžių išlaidos

               1.   Asmenims, dalyvaujantiems Grupės ir jos pogrupių veikloje, už teikiamas paslaugas neatlyginama.

               2.   Asmenų, dalyvaujančių Grupės ir jos pogrupių veikloje, patirtas kelionės ir pragyvenimo išlaidas atlygina Komisija.
               Išlaidos atlyginamos vadovaujantis galiojančiomis Komisijos nuostatomis ir neviršijant pagal metinę išteklių paskirstymo procedūrą Komisijos padaliniams skirtų asignavimų.

            Priimta Briuselyje 2022 m. balandžio 6 d.

                  Komisijos vardu

               Kadri SIMSON

                  Komisijos narė

            (1)  COM(2020) 662 final.

            (2)  2020 m. spalio 14 d. Komisijos rekomendacija (ES) 2020/1563 dėl energijos nepritekliaus.

            (3)  Būtinybė valstybėms narėms spręsti energijos nepritekliaus problemą taip pat pabrėžiama integruotų užimtumo gairių 8 gairėje „Lygių galimybių visiems skatinimas, socialinės įtraukties didinimas ir kova su skurdu“, kuria remiantis per Europos semestrą koordinuojama valstybių narių užimtumo ir socialinė politika.

            (4)  ESTR 20 principas „Galimybė naudotis pagrindinėmis paslaugomis“: 20 Europos socialinių teisių ramsčio principų | Europos Komisija (europa.eu).

            (5)  COM(2021) 102 final.

            (6)  2018 m. gruodžio 11 d. Europos Parlamento ir Tarybos reglamentas (ES) 2018/1999 dėl energetikos sąjungos ir klimato politikos veiksmų valdymo, kuriuo iš dalies keičiami Europos Parlamento ir Tarybos reglamentai (EB) Nr. 663/2009 ir (EB) Nr. 715/2009, Europos Parlamento ir Tarybos direktyvos 94/22/EB, 98/70/EB, 2009/31/EB, 2009/73/EB, 2010/31/ES, 2012/27/ES ir 2013/30/ES, Tarybos direktyvos 2009/119/EB ir (ES) 2015/652 ir panaikinamas Europos Parlamento ir Tarybos reglamentas (ES) Nr. 525/2013 (OL L 328, 2018 12 21, p. 1).

            (7)  COM(2020) 960 final.

            (8)  2019 m. birželio 5 d. Europos Parlamento ir Tarybos direktyva (ES) 2019/944 dėl elektros energijos vidaus rinkos bendrųjų taisyklių, kuria iš dalies keičiama Direktyva 2012/27/ES (OL L 158, 2019 6 14, p. 125).

            (9)  2009 m. liepos 13 d. Europos Parlamento ir Tarybos direktyva 2009/73/EB dėl gamtinių dujų vidaus rinkos bendrųjų taisyklių, panaikinanti Direktyvą 2003/55/EB (OL L 211, 2009 8 14, p. 94).

            (10)  Komisijos rekomendacija (ES) 2021/1749.

            (11)  2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL L 119, 2016 5 4, p. 1).

            (12)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

            (13)  COM(2016) 3301 final.

            (14)  Žr. Komisijos sprendimo C(2016) 3301 17 straipsnį.

            (15)  2015 m. kovo 13 d. Komisijos sprendimas (ES, Euratomas) 2015/443 dėl saugumo Komisijoje (OL L 72, 2015 3 17, p. 41).

            (16)  2015 m. kovo 13 d. Komisijos sprendimas (ES, Euratomas) 2015/444 dėl ES įslaptintos informacijos apsaugai užtikrinti skirtų saugumo taisyklių (OL L 72, 2015 3 17, p. 53).


title: Tarybos sprendimas (ES) 2022/583 2022 m. balandžio 4 d. dėl Europos Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams, sudarymo Sąjungos vardu

text:
2022 4 11

                  LT

                  Europos Sąjungos oficialusis leidinys

                  L 113/1

         TARYBOS SPRENDIMAS (ES) 2022/583
         2022 m. balandžio 4 d.
         dėl Europos Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams, sudarymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 6 dalies antros pastraipos a punkto v papunkčiu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     Komisija Sąjungos vardu derėjosi su Brazilijos Federacine Respublika dėl susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams (toliau – Susitarimas);

                     (2)

                     pagal Tarybos sprendimą (ES) 2018/1869 (2) Susitarimas buvo pasirašytas 2021 m. rugsėjo 27 d. su sąlyga, kad jis bus sudaryta vėliau;

                     (3)

                     šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (3). Todėl Airija nedalyvauja priimant šį sprendimą ir jis nėra jai privalomas ar taikomas;

                     (4)

                     Susitarimas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos ir Brazilijos Federacinės Respublikos susitarimas, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams (4).

            2 straipsnis
            Tarybos pirmininkas Sąjungos vardu pateikia Susitarimo 2 straipsnyje numatytą pranešimą (5).

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2022 m. balandžio 4 d.

                  Tarybos vardu

                  Pirmininkė

               R. BACHELOT-NARQUIN

            (1)  2022 m. kovo 24 d. pritarimas (dar nepaskelbtas Oficialiajame leidinyje).

            (2)  2018 m. lapkričio 26 d. Tarybos sprendimas (ES) 2018/1869 dėl Europos Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo diplomatinių, tarnybinių arba oficialių pasų turėtojams, pasirašymo Europos Sąjungos vardu (OL L 306, 2018 11 30, p. 1).

            (3)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

            (4)  Žr. šio Oficialiojo leidinio p. 3

            (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: Tarybos sprendimas (ES) 2022/584 2022 m. balandžio 4 d. dėl Europos Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo paprastų pasų turėtojams, sudarymo Sąjungos vardu

text:
2022 4 11

                  LT

                  Europos Sąjungos oficialusis leidinys

                  L 113/9

         TARYBOS SPRENDIMAS (ES) 2022/584
         2022 m. balandžio 4 d.
         dėl Europos Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo paprastų pasų turėtojams, sudarymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 6 dalies antros pastraipos a punkto v papunkčiu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     Komisija Sąjungos vardu vedė derybas dėl Susitarimo su Brazilijos Federacine Respublika, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo paprastų pasų turėtojams (toliau – Susitarimas);

                     (2)

                     pagal Tarybos sprendimą (ES) 2018/1870 (2) Susitarimas buvo pasirašytas 2021 m. rugsėjo 27 d. su sąlyga, kad jis bus sudarytas;

                     (3)

                     šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB (3). Todėl Airija nedalyvauja priimant šį sprendimą ir jis nėra jai privalomas ar taikomas;

                     (4)

                     Susitarimas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos ir Brazilijos Federacinės Respublikos susitarimas, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo paprastų pasų turėtojams (4).

            2 straipsnis
            Tarybos pirmininkas Sąjungos vardu pateikia pranešimą, nurodytą Susitarimo (5) 2 straipsnyje.

            3 straipsnis
            Šis sprendimas įsigalioja jo priėmimo dieną.

            Priimta Liuksemburge 2022 m. balandžio 4 d.

                  Tarybos vardu

                  Pirmininkė

               R. BACHELOT-NARQUIN

            (1)  2022 m. kovo 24 d. pritarimas (dar nepaskelbtas Oficialiajame leidinyje).

            (2)  2018 m. lapkričio 26 d. Tarybos sprendimas (ES) 2018/1870 dėl Europos Sąjungos ir Brazilijos Federacinės Respublikos susitarimo, kuriuo iš dalies keičiamas Europos Sąjungos ir Brazilijos Federacinės Respublikos susitarimas dėl trumpalaikio bevizio režimo paprastų pasų turėtojams, pasirašymo Europos Sąjungos vardu (OL L 306, 2018 11 30, p. 4).

            (3)  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20).

            (4)  Žr. šio Oficialiojo leidinio p. 11.

            (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: Europos Parlamento biuro sprendimas, 2022 m. birželio 6 d. kuriuo iš dalies keičiamos Europos Parlamento narių statuto įgyvendinimo taisyklės 2022/C 256/01

text:
2022 7 4

                  LT

                  Europos Sąjungos oficialusis leidinys

                  C 256/1

         EUROPOS PARLAMENTO BIURO SPRENDIMAS,
         2022 m. birželio 6 d.
         kuriuo iš dalies keičiamos Europos Parlamento narių statuto įgyvendinimo taisyklės
         (2022/C 256/01)
         EUROPOS PARLAMENTO BIURAS,
         atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
         atsižvelgdamas į Europos Parlamento narių statutą (1),
         atsižvelgdamas į Europos Parlamento darbo tvarkos taisyklių 25 straipsnį,
         kadangi:

                     (1)

                     pagal Europos Parlamento narių statuto įgyvendinimo taisyklių (2) (toliau – Įgyvendinimo taisyklės) 69 straipsnio 2 dalį didžiausia mėnesio suma, skiriama asmeninio personalo, teikiančio padėjėjo paslaugas Parlamento nariui, išlaidoms padengti, kaip nurodyta Įgyvendinimo taisyklių 33 straipsnio 4 dalyje, yra prireikus kasmet Biuro indeksuojama pagal jungtinį indeksą, kurį nustato Eurostatas ir kuriuo įvertinamas ES pareigūnų pragyvenimo išlaidų pokytis (toliau – jungtinis indeksas) pagal Europos Sąjungos pareigūnų tarnybos nuostatų ir kitų tarnautojų įdarbinimo sąlygų, nustatytų Tarybos reglamentu (EEB, Euratomas, EAPB) Nr. 259/68 (3), 65 straipsnį ir XI priedą. Dėl šio indeksavimo paprastai sprendimą gruodžio mėn. priima Biuras ir jis gali būti atgaline data taikomas nuo metų, su kuriais susijęs indeksas, liepos mėn.;

                     (2)

                     pagal minėtas Tarnybos nuostatų nuostatas tarpinį nominalaus ES pareigūnų ir pensininkų atlyginimo bei pensijų atnaujinimą lemia ±3,0 % ar didesnis infliacijos lygis per šešių mėnesių laikotarpį nuo ankstesnių kalendorinių metų liepos mėn. iki gruodžio mėn. 2021 m. liepos 1 d.–2022 m. sausio 1 d. laikotarpiui nustatytas jungtinis indeksas yra 103,5, o tai reiškia, kad infliacijos lygis siekia +3,5 %. Kadangi šis pokytis viršija 3 % ribą, reikia atlikti atnaujinimą, kuris įsigaliotų nuo 2022 m. sausio 1 d.;

                     (3)

                     šis atnaujinimas taip pat taikomas akredituotų Parlamento narių padėjėjų, kuriems taikomi Tarnybos nuostatai, darbo užmokesčiams. Kadangi akredituotiems Parlamento narių padėjėjams darbo užmokestis mokamas iš didžiausios mėnesio sumos, skiriamos kiekvienam Parlamento nariui asmeninio personalo, teikiančio padėjėjo paslaugas, išlaidoms padengti, būtina atitinkamai patikslinti tą didžiausią mėnesio sumą;

                     (4)

                     atsižvelgdama į tai, Komisija nustatė, kad 2022 m. sausio–liepos mėn. koregavimo koeficientas yra 2,4 %. Todėl nuo 2022 m. sausio 1 d. didžiausia mėnesio suma, skiriama asmeninio personalo, teikiančio padėjėjo paslaugas Parlamento nariui, išlaidoms padengti, turi būti padidinta iki 26 734 EUR,

               PRIĖMĖ ŠĮ SPRENDIMĄ:

            1 straipsnis
            Įgyvendinimo taisyklių 33 straipsnio 4 dalis pakeičiama taip:

                  „4.   Nuo 2022 m. sausio 1 d. didžiausia mėnesio suma, skiriama 34 straipsnyje nurodyto viso asmeninio personalo išlaidoms padengti, – 26 734 EUR.“.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
            Šis sprendimas taikomas nuo 2022 m. sausio 1 d.

            (1)  2005 m. rugsėjo 28 d. Europos Parlamento sprendimas 2005/684/EB, Euratomas dėl Europos Parlamento narių statuto priėmimo (OL L 262, 2005 10 7, p. 1).

            (2)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).

            (3)  OL L 56, 1968 3 4, p. 1.


title: Politinio ir saugumo komiteto sprendimas (BUSP) 2022/1105 2022 m. birželio 15 d. dėl Vietnamo Socialistinės Respublikos įnašo į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priėmimo (EUTM RCA/2/2022)

text:
2022 7 4

                  LT

                  Europos Sąjungos oficialusis leidinys

                  L 177/75

         POLITINIO IR SAUGUMO KOMITETO SPRENDIMAS (BUSP) 2022/1105
         2022 m. birželio 15 d.
         dėl Vietnamo Socialistinės Respublikos įnašo į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priėmimo (EUTM RCA/2/2022)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1), ypač į jo 8 straipsnio 2 dalį,
         kadangi:

                     (1)

                     pagal Sprendimo (BUSP) 2016/610 8 straipsnio 2 dalį Taryba įgaliojo Politinį ir saugumo komitetą priimti atitinkamus sprendimus dėl trečiųjų valstybių siūlomų įnašų į EUTM RCA priėmimo;

                     (2)

                     vadovaujantis ES misijos vado ir Europos Sąjungos karinio komiteto rekomendacijomis dėl Vietnamo Socialistinės Respublikos įnašo, tos trečios valstybės įnašas turėtų būti priimtas ir laikomas reikšmingu;

                     (3)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

               PRIĖMĖ ŠĮ SPRENDIMĄ:

            1 straipsnis

               1.   Vietnamo Socialistinės Respublikos įnašas į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priimamas ir laikomas reikšmingu.

               2.   Vietnamo Socialistinė Respublika atleidžiama nuo finansinių įnašų į EUTM RCA biudžetą.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2022 m. birželio 15 d.

                  Politinio ir saugumo komiteto vardu

                  Pirmininkė

               D. PRONK

            (1)  OL L 104, 2016 4 20, p. 21.


title: 2019 m. liepos 15 d. Tarybos sprendimas (ES, Euratomas) 2019/1214, kuriuo skiriamas Europos ekonomikos ir socialinių reikalų komiteto Švedijos Karalystės pasiūlytas narys

text:
18.7.2019

                  LT

                  Europos Sąjungos oficialusis leidinys

                  L 192/23

         TARYBOS SPRENDIMAS (ES, Euratomas) 2019/1214
         2019 m. liepos 15 d.
         kuriuo skiriamas Europos ekonomikos ir socialinių reikalų komiteto Švedijos Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 302 straipsnį,
         atsižvelgdama į Europos atominės energijos bendrijos steigimo sutartį, ypač į jos 106a straipsnį,
         atsižvelgdama į Švedijos vyriausybės pasiūlymą,
         atsižvelgdama į Europos Komisijos nuomonę,
         kadangi:

                     (1)

                     2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

                     (2)

                     pasibaigus Frank Thomas ABRAHAMSSON kadencijai tapo laisva Europos ekonomikos ir socialinių reikalų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Sam HÄGGLUND, European Federation of Building and Woodworkers.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. liepos 15 d.

                  Tarybos vardu

                  Pirmininkas

               J. LEPPÄ

            (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

            (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


17.9.2019

                  LT

                  Europos Sąjungos oficialusis leidinys

                  L 239/16

         TARYBOS SPRENDIMAS (BUSP) 2019/1560
         2019 m. rugsėjo 16 d.
         kuriuo iš dalies keičiama Bendroji pozicija 2008/944/BUSP, nustatanti bendrąsias taisykles, reglamentuojančias karinių technologijų ir įrangos eksporto kontrolę
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2008 m. gruodžio 8 d. Taryba priėmė Bendrąją poziciją 2008/944/BUSP (1), kuria atnaujinamas ir pakeičiamas 1998 m. birželio 8 d. Tarybos priimtas Europos Sąjungos elgesio kodeksas ginklų eksporto srityje;

                     (2)

                     nuo tada, kai buvo priimta Bendroji pozicija 2008/944/BUSP, įvyko keletas pokyčių Sąjungoje ir tarptautiniu lygmenimis; dėl jų valstybėms narėms atsirado naujų pareigų ir jos prisiėmė naujų įsipareigojimų;

                     (3)

                     2014 m. gruodžio 24 d. įsigaliojo Sutartis dėl prekybos ginklais (SPG), kuria reguliuojama tarptautinė prekyba įprastiniais ginklais. Visos valstybės narės yra SPG šalys. SPG siekiama nustatyti kuo aukštesnius bendrus tarptautinius standartus tarptautinei prekybai įprastiniais ginklais reguliuoti arba tą reguliavimą gerinti, užkirsti kelią neteisėtai prekybai įprastine ginkluote, ją panaikinti ir užkirsti kelią ginklų nukreipimui;

                     (4)

                     2015 m. liepos 20 d. Taryba priėmė išvadas, susijusias su Bendrosios pozicijos 2008/944/BUSP ir SPG įgyvendinimo peržiūra, pavesdama kompetentingai darbo grupei dar kartą įvertinti tos bendrosios pozicijos įgyvendinimą bei jos tikslų įvykdymą 2018 m.;

                     (5)

                     2015 m. rugsėjo 25 d. Jungtinių Tautų Generalinė Asamblėja (JT GA) priėmė Darnaus vystymosi darbotvarkę iki 2030 m., kurioje numatytas, inter alia, tikslas skatinti taikias ir įtraukias visuomenes siekiant darnaus vystymosi;

                     (6)

                     2018 m. lapkričio 19 d. Taryba priėmė ES kovos su neteisėtais šaunamaisiais ginklais, šaulių ir lengvaisiais ginklais ir jų šaudmenis strategiją, kuria pakeičiama 2005 m. Europos Vadovų Tarybos priimta ES kovos su neteisėtu šaulių ir lengvųjų ginklų bei jų šaudmenų kaupimu ir prekyba jais strategija. Naujosios strategijos tikslas – užtikrinti integruotų, kolektyvinių ir koordinuojamų Europos veiksmų kryptingumą siekiant užkirsti kelią teroristams, nusikaltėliams ir kitiems leidimo neturintiems subjektams neteisėtai įsigyti šaulių ir lengvųjų ginklų (ŠLG) ir jų šaudmenų, taip pat pažaboti jų neteisėtą įsigijimą ir skatinti atskaitomybę bei atsakomybę už teisėtą prekybą ginklais;

                     (7)

                     remdamasi Europos Sąjungos sutarties 21 straipsnio 3 dalies antra pastraipa, Sąjunga turi užtikrinti savo išorės veiksmų įvairių sričių nuoseklumą. Šiuo atžvilgiu Taryba atkreipia dėmesį į, inter alia, Tarybos reglamentą (EB) Nr. 428/2009 (2) ir Europos Parlamento ir Tarybos reglamentus (ES) Nr. 258/2012 (3) bei (ES) 2019/125 (4);

                     (8)

                     atnaujinant Bendrąją poziciją 2008/944/BUSP tikslinga sustiprinti Sąjungos karinių technologijų ir įrangos eksporto kontrolės politiką;

                     (9)

                     todėl Bendroji pozicija 2008/944/BUSP turėtų būti iš dalies pakeista,

               PRIĖMĖ ŠĮ SPRENDIMĄ:

            1 straipsnis
            Bendroji pozicija 2008/944/BUSP iš dalies keičiama taip:

                        1.

                        1 straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Kiekviena valstybė narė pagal 2 straipsnyje nustatytus kriterijus atskirai įvertina kiekvieną jai pateiktą gaminių, įtrauktų į 12 straipsnyje minimą ES bendrą karinės įrangos sąrašą, eksporto licencijos paraišką, įskaitant dėl Vyriausybės perdavimų Vyriausybei.“;

                                    b)

                                    įterpiama ši dalis:

                                       „1a.   Jei atsiranda naujos susijusios informacijos, kiekviena valstybė narė raginama dar kartą įvertinti jau suteiktas gaminių, įtrauktų į ES bendrą karinės įrangos sąrašą, eksporto licencijas.“

                        2.

                        2 straipsnio 1 dalis iš dalies keičiama taip:

                                    a)

                                    pirma pastraipa pakeičiama taip:

                                       „1.   Pirmasis kriterijus: valstybių narių tarptautinių pareigų ir įsipareigojimų, visų pirma JT Saugumo Tarybos ar Europos Sąjungos priimtų sankcijų, susitarimų dėl ginklų neplatinimo ir kitais klausimais, taip pat kitų tarptautinių pareigų vykdymas ir įsipareigojimų laikymasis“;

                                    b)

                                    antra pastraipa iš dalies keičiama taip:

                                                i)

                                                įterpiami šie punktai:

                                                            „ba)

                                                            valstybių narių tarptautinėmis pareigomis pagal Konvenciją dėl tam tikrų įprastinių ginklų ir atitinkamus prie jos pridėtus protokolus;

                                                            bb)

                                                            valstybių narių tarptautinėmis pareigomis pagal Sutartį dėl prekybos ginklais;“;

                                                ii)

                                                c punktas pakeičiamas taip:

                                                            „c)

                                                            valstybių narių tarptautinėmis pareigomis pagal Konvenciją dėl priešpėstinių minų naudojimo, kaupimo, gamybos ir perdavimo uždraudimo ir dėl jų sunaikinimo (Otavos konvenciją);“;

                                                iii)

                                                įterpiamas šis punktas:

                                                            „ca)

                                                            valstybių narių įsipareigojimais pagal Veiksmų programą dėl neteisėtos prekybos šaulių ir lengvaisiais ginklais visų aspektų prevencijos, kovos su ja ir jos panaikinimo;“.

                        3.

                        6 straipsnis pakeičiamas taip:

                           „6 straipsnis
                           Nedarant poveikio Tarybos reglamentui (EB) Nr. 428/2009 (*1), šios bendrosios pozicijos 2 straipsnyje nustatyti kriterijai ir 4 straipsnyje numatyta konsultavimosi procedūra taip pat taikytini valstybėms narėms dvejopo naudojimo prekių ir technologijų, nurodytų Reglamento (EB) Nr. 428/2009 I priede, atžvilgiu, kai yra rimtas pagrindas manyti, kad tokių prekių ir technologijų galutinis naudotojas bus ginkluotosios pajėgos arba vidaus saugumo pajėgos ar panašūs šalies gavėjos subjektai. Laikoma, kad šioje bendrojoje pozicijoje minimos karinės technologijos arba įranga apima tokias prekes ir technologijas.

                           (*1)  2009 m. gegužės 5 d. Tarybos reglamentas (EB) Nr. 428/2009, nustatantis Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą (OL L 134, 2009 5 29, p. 1).“"

                        4.

                        7 straipsnis pakeičiamas taip:

                           „7 straipsnis
                           Siekdamos maksimaliai padidinti šios bendrosios pozicijos veiksmingumą, valstybės narės, įgyvendindamos BUSP, stiprina bendradarbiavimą ir skatina konvergenciją karinių technologijų ir įrangos eksporto srityje, inter alia, keičiantis atitinkama informacija, įskaitant informaciją, susijusią su pranešimais apie atsisakymą išduoti licenciją, ir informaciją apie ginklų eksporto politiką, taip pat nustatant galimas priemones, kuriomis būtų dar labiau padidinta konvergencija.“

                        5.

                        8 straipsnis pakeičiamas taip:

                           „8 straipsnis

                              1.   Ne vėliau kaip kiekvienų metų birželio 30 d. kiekviena valstybė narė Europos išorės veiksmų tarnybai pateikia ankstesnių kalendorinių metų informaciją apie savo karinių technologijų ir įrangos eksportą ir šios bendrosios pozicijos įgyvendinimą.

                              2.   ES metinė ataskaita, grindžiama visų valstybių narių pateiktais duomenimis, pateikiama Tarybai priimti ir Europos išorės veiksmų tarnybos svetainėje skelbiama viešai kaip aprašomoji ataskaita ir internetinė paieškos funkciją turinti duomenų bazė.

                              3.   Be to, kiekviena ES bendrajame kariniame sąraše nurodytas technologijas arba įrangą eksportuojanti valstybė narė paskelbia nacionalinę karinių technologijų ir įrangos eksporto ataskaitą, kurios turinys atitiks taikomus nacionalinės teisės aktus.“

                        6.

                        13 straipsnis pakeičiamas taip:

                           „13 straipsnis
                           Įgyvendinant šią bendrąją poziciją vadovaujamasi reguliariai peržiūrimu šios bendrosios pozicijos Naudojimosi vadovu.“

                        7.

                        15 straipsnis pakeičiamas taip:

                           „15 straipsnis
                           Ši bendroji pozicija peržiūrima praėjus penkeriems metams nuo Tarybos sprendimo (BUSP) 2019/1560 (*2) priėmimo dienos.

                           (*2)  2019 m. rugsėjo 16 d. Tarybos sprendimas (BUSP) 2019/1560, kuriuo iš dalies keičiama Bendroji pozicija 2008/944/BUSP, nustatanti bendrąsias taisykles, reglamentuojančias karinių technologijų ir įrangos eksporto kontrolę (OL L 239, 2019 9 17, p. 16).“"

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2019 m. rugsėjo 16 d.

                  Tarybos vardu

                  Pirmininkė

               T. TUPPURAINEN

            (1)  2008 m. gruodžio 8 d. Tarybos bendroji pozicija 2008/944/BUSP, nustatanti bendrąsias taisykles, reglamentuojančias karinių technologijų ir įrangos eksporto kontrolę (OL L 335, 2008 12 13, p. 99).

            (2)  2009 m. gegužės 5 d. Tarybos reglamentas (EB) Nr. 428/2009, nustatantis Bendrijos dvejopo naudojimo prekių eksporto, persiuntimo, susijusių tarpininkavimo paslaugų ir tranzito kontrolės režimą (OL L 134, 2009 5 29, p. 1).

            (3)  2012 m. kovo 14 d. Europos Parlamento ir Tarybos reglamentas (ES) Nr. 258/2012, kuriuo įgyvendinamas Jungtinių Tautų protokolo prieš neteisėtą šaunamųjų ginklų, jų dalių ir komponentų bei šaudmenų gamybą ir prekybą jais, papildančio Jungtinių Tautų Konvenciją prieš tarptautinį organizuotą nusikalstamumą (JT šaunamųjų ginklų protokolas), 10 straipsnis ir nustatoma šaunamųjų ginklų, jų dalių ir komponentų bei šaudmenų eksporto leidimų sistema, importo ir tranzito priemonės (OL L 94, 2012 3 30, p. 1).

            (4)  2019 m. sausio 16 d. Europos Parlamento ir Tarybos reglamentas (ES) 2019/125 dėl prekybos tam tikromis prekėmis, kurios galėtų būti naudojamos mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ir baudimui (OL L 30, 2019 1 31, p. 1).


title: 2019 m. rugsėjo 16 d. Tarybos sprendimas (ES) 2019/1577 dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (Tekstas svarbus EEE.)

text:
24.9.2019

                  LT

                  Europos Sąjungos oficialusis leidinys

                  L 244/1

         TARYBOS SPRENDIMAS (ES) 2019/1577
         2019 m. rugsėjo 16 d.
         dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo
         (Tekstas svarbus EEE)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 196 straipsnį kartu su 218 straipsnio 9 dalimi,
         atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo (1), ypač į jo 1 straipsnio 3 dalį,
         atsižvelgdama į Europos Komisijos pasiūlymą,
         kadangi:

                     (1)

                     Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                     (2)

                     pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti to susitarimo 31 protokolą;

                     (3)

                     EEE susitarimo 31 protokole nustatytos konkrečios bendradarbiavimo konkrečiose srityse, nesusijusiose su keturiomis laisvėmis, nuostatos;

                     (4)

                     tikslinga išplėsti EEE susitarimo susitariančiųjų šalių bendradarbiavimą į jį įtraukiant Europos Parlamento ir Tarybos sprendimą (ES) 2019/420 (3).

                     (5)

                     todėl EEE susitarimo 31 protokolas turėtų būti atitinkamai iš dalies pakeistas, kad tas išplėstas bendradarbiavimas galėtų būti vykdomas nuo 2019 m. kovo 21 d.;

                     (6)

                     Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dalinio pakeitimo, grindžiama prie šio sprendimo pridedamu EEE jungtinio komiteto sprendimo projektu.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. rugsėjo 16 d.

                  Tarybos vardu

                  Pirmininkė

               T. TUPPURAINEN

            (1)  OL L 305, 1994 11 30, p. 6.

            (2)  OL L 1, 1994 1 3, p. 3.

            (3)  2019 m. kovo 13 d. Europos Parlamento ir Tarybos sprendimas (ES) 2019/420, kuriuo iš dalies keičiamas Sprendimas Nr. 1313/2013/ES dėl Sąjungos civilinės saugos mechanizmo (OL L 77 I, 2019 3 20, p. 1).

            PROJEKTAS
            EEE JUNGTINIO KOMITETO SPRENDIMAS Nr. […]
            [… m. … … d.]
            kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
            EEE JUNGTINIS KOMITETAS,
            atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
            kadangi:

                        (1)

                        tikslinga išplėsti Susitariančiųjų šalių bendradarbiavimą įtraukiant 2019 m. kovo 13 d. Europos Parlamento ir Tarybos sprendimą (ES) 2019/420, kuriuo iš dalies keičiamas Sprendimas Nr. 1313/2013/ES dėl Sąjungos civilinės saugos mechanizmo (1);

                        (2)

                        todėl EEE susitarimo 31 protokolas turėtų būti atitinkamai iš dalies pakeistas, kad tas išplėstas bendradarbiavimas galėtų būti vykdomas nuo 2019 m. kovo 21 d.,

                  PRIĖMĖ ŠĮ SPRENDIMĄ:

               1 straipsnis
               EEE susitarimo 31 protokolo 10 straipsnio 8 dalies d punkto įtrauka (Europos Parlamento ir Tarybos sprendimas Nr. 1313/2013/ES) papildoma taip:
               „su pakeitimais, padarytais:

                           —

                              32019 D 0420: 2019 m. kovo 13 d. Europos Parlamento ir Tarybos sprendimu (ES) 2019/420, kuriuo iš dalies keičiamas Sprendimas Nr. 1313/2013/ES dėl Sąjungos civilinės saugos mechanizmo (OL L 77I, 2019 3 20, p. 1).“

               2 straipsnis
               Šis sprendimas įsigalioja kitą dieną po paskutinio pranešimo perdavimo EEE jungtiniam komitetui pagal Susitarimo 103 straipsnio 1 dalį (*1).
               Jis taikomas nuo 2019 m. kovo 21 d.

               3 straipsnis
               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje […].

                     EEE jungtinio komiteto vardu

                     Pirmininkas

                     EEE jungtinio komiteto

                     sekretoriai

               (1)  OL L 77 I, 2019 3 20, p. 1.

               (*1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2019 m. kovo 26 d. Europos Parlamento sprendimas (ES, Euratomas) 2019/1413 dėl Švietimo, garso ir vaizdo bei kultūros vykdomosios įstaigos 2017 finansinių metų biudžeto įvykdymo patvirtinimo

text:
27.9.2019

               LT

               Europos Sąjungos oficialusis leidinys

               L 249/85

      EUROPOS PARLAMENTO SPRENDIMAS (ES, Euratomas) 2019/1413
      2019 m. kovo 26 d.
      dėl Švietimo, garso ir vaizdo bei kultūros vykdomosios įstaigos 2017 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018) 521 – C8-0318/2018) (2),

                  —

                  atsižvelgdamas į Švietimo, garso ir vaizdo bei kultūros vykdomosios įstaigos 2017 finansinių metų galutines metines ataskaitas (3),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2016 finansinių metų biudžeto įvykdymo patvirtinimu (COM(2018) 545), ir į prie jos pridėtą (-us) Komisijos tarnybų darbo dokumentą (-us),

                  —

                  atsižvelgdamas į Komisijos 2017 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2018) 661) ir pridedamą Komisijos tarnybų darbo dokumentą (SWD(2018) 429),

                  —

                  atsižvelgdamas į Audito Rūmų ataskaitą dėl Švietimo, garso ir vaizdo bei kultūros vykdomosios įstaigos 2017 finansinių metų metinių ataskaitų kartu su Įstaigos atsakymu (4),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

                  —

                  atsižvelgdamas į 2019 m. vasario 12 d. Tarybos rekomendaciją dėl patvirtinimo, kad Komisija įvykdė 2017 finansinių metų bendrąjį biudžetą (05826/2019 – C8-0054/2019),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (7), ypač į jo 69, 260, 261 ir 262 straipsnius,

                  —

                  atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys (8), įstatus, ypač į jo 14 straipsnio 3 dalį,

                  —

                  atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys (9), įstatus, ypač į jo 66 straipsnio pirmą ir antrą pastraipas,

                  —

                  atsižvelgdamas į 2013 m. gruodžio 18 d. Komisijos įgyvendinimo sprendimą 2013/776/ES, kuriuo įsteigiama Švietimo, garso ir vaizdo bei kultūros vykdomoji įstaiga ir panaikinamas Sprendimas 2009/336/EB (10),

                  —

                  atsižvelgdamas į Darbo tvarkos taisyklių 93 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8-0110/2019),

                  A.

                  kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis, savo atsakomybe ir atsižvelgdama į patikimo finansų valdymo principus;

         1.

            suteikia patvirtinimą Švietimo, garso ir vaizdo bei kultūros vykdomosios įstaigos direktoriui, kad įstaigos 2017 finansinių metų biudžetas įvykdytas;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, ir 2019 m. kovo 26 d. rezoliucijoje dėl Audito Rūmų specialiųjų ataskaitų vykdant Komisijos 2017 finansinių metų biudžeto įvykdymo patvirtinimo procedūrą (11);

         3.

            paveda Pirmininkui perduoti šį sprendimą, sprendimą dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Švietimo, garso ir vaizdo bei kultūros vykdomosios įstaigos direktoriui, Tarybai, Komisijai, Europos Sąjungos Teisingumo Teismui bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28, p. 1.

         (2)  OL C 348, 2018 9 28, p. 1.

         (3)  OL C 413, 2018 11 14, p. 2.

         (4)  OL C 434, 2018 11 30, p. 16.

         (5)  OL C 434, 2018 11 30, p. 209.

         (6)  OL L 298, 2012 10 26, p. 1.

         (7)  OL L 193, 2018 7 30, p. 1.

         (8)  OL L 11, 2003 1 16, p. 1.

         (9)  OL L 297, 2004 9 22, p. 6.

         (10)  OL L 343, 2013 12 19, p. 46.

         (11)  Priimti tekstai, P8_TA(2019)0243 (žr. šio Oficialiojo leidinio p. 59).


title: 2019 m. kovo 26 d. Europos Parlamento sprendimas (ES) 2019/1426 dėl Europos Sąjungos 2017 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas

text:
27.9.2019

               LT

               Europos Sąjungos oficialusis leidinys

               L 249/117

      EUROPOS PARLAMENTO SPRENDIMAS (ES) 2019/1426
      2019 m. kovo 26 d.
      dėl Europos Sąjungos 2017 finansinių metų bendrojo biudžeto įvykdymo patvirtinimo, VI skirsnis – Europos ekonomikos ir socialinių reikalų komitetas
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018)521 – C8-0323/2018) (2),

                  —

                  atsižvelgdamas į Europos ekonomikos ir socialinių reikalų komiteto metinę 2017 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2017 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (6), ypač į jo 59, 118, 260, 261 ir 262 straipsnius,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą (A8-0100/2019),

         1.

            patvirtina Europos ekonomikos ir socialinių reikalų komiteto generaliniam sekretoriui, kad Europos ekonomikos ir socialinių reikalų komiteto 2017 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ekonomikos ir socialinių reikalų komitetui, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui, Europos duomenų apsaugos priežiūros pareigūnui bei Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28.

         (2)  OL C 348, 2018 9 28, p. 1.

         (3)  OL C 357, 2018 10 4, p. 1.

         (4)  OL C 357, 2018 10 4, p. 9.

         (5)  OL L 298, 2012 10 26, p. 1.

         (6)  OL L 193, 2018 7 30, p. 1.


title: 2019 m. kovo 26 d. Europos Parlamento sprendimas (ES) 2019/1430 dėl Europos Sąjungos 2017 finansinių metų bendrojo biudžeto įvykdymo patvirtinimo, VIII skirsnis – Europos ombudsmenas

text:
27.9.2019

               LT

               Europos Sąjungos oficialusis leidinys

               L 249/127

      EUROPOS PARLAMENTO SPRENDIMAS (ES) 2019/1430
      2019 m. kovo 26 d.
      dėl Europos Sąjungos 2017 finansinių metų bendrojo biudžeto įvykdymo patvirtinimo, VIII skirsnis – Europos ombudsmenas
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018)521 – C8-0325/2018) (2),

                  —

                  atsižvelgdamas į Europos ombudsmeno metinę 2017 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2017 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo (SESV) 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į SESV 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (6), ypač į jo 59, 118, 260, 261 ir 262 straipsnius,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą (A8-0099/2019),

         1.

            patvirtina Europos ombudsmenui, kad Europos ombudsmeno 2017 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos ombudsmenui, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos duomenų apsaugos priežiūros pareigūnui ir Europos išorės veiksmų tarnybai bei pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28.

         (2)  OL C 348, 2018 9 28, p. 1.

         (3)  OL C 357, 2018 10 4, p. 1.

         (4)  OL C 357, 2018 10 4, p. 9.

         (5)  OL L 298, 2012 10 26, p. 1.

         (6)  OL L 193, 2018 7 30, p. 1.


title: 2019 m. kovo 26 d. Europos Parlamento sprendimas (ES) 2019/1432 dėl Europos Sąjungos 2017 finansinių metų bendrojo biudžeto įvykdymo patvirtinimo, IX skirsnis – Europos duomenų apsaugos priežiūros pareigūnas

text:
27.9.2019

               LT

               Europos Sąjungos oficialusis leidinys

               L 249/131

      EUROPOS PARLAMENTO SPRENDIMAS (ES) 2019/1432
      2019 m. kovo 26 d.
      dėl Europos Sąjungos 2017 finansinių metų bendrojo biudžeto įvykdymo patvirtinimo, IX skirsnis – Europos duomenų apsaugos priežiūros pareigūnas
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018)521 – C8-0326/2018) (2),

                  —

                  atsižvelgdamas į Europos duomenų apsaugos priežiūros pareigūno metinę 2017 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2017 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (6), ypač į jo 59, 118, 260, 261 ir 262 straipsnius,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A8-0116/2019),

         1.

            patvirtina Europos duomenų apsaugos priežiūros pareigūnui, kad Europos duomenų apsaugos priežiūros pareigūno 2017 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos duomenų apsaugos priežiūros pareigūnui, Europos Vadovų Tarybai, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui ir Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28.

         (2)  OL C 348, 2018 9 28, p. 1.

         (3)  OL C 357, 2018 10 4, p. 1.

         (4)  OL C 357, 2018 10 4, p. 9.

         (5)  OL L 298, 2012 10 26, p. 1.

         (6)  OL L 193, 2018 7 30, p. 1.


title: 2019 m. kovo 26 d. Europos Parlamento sprendimas (ES) 2019/1434 dėl aštuntojo, devintojo, dešimtojo ir vienuoliktojo Europos plėtros fondų 2017 finansinių metų biudžeto įvykdymo patvirtinimo

text:
27.9.2019

               LT

               Europos Sąjungos oficialusis leidinys

               L 249/135

      EUROPOS PARLAMENTO SPRENDIMAS (ES) 2019/1434
      2019 m. kovo 26 d.
      dėl aštuntojo, devintojo, dešimtojo ir vienuoliktojo Europos plėtros fondų 2017 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į aštuntojo, devintojo, dešimtojo ir vienuoliktojo Europos plėtros fondų 2017 finansinių metų finansines ataskaitas ir įplaukų bei išlaidų ataskaitas (COM(2018)519 – C8-0328/2018),

                  —

                  atsižvelgdamas į finansinę informaciją apie Europos plėtros fondus (COM(2018)475),

                  —

                  atsižvelgdamas į Audito Rūmų 2017 finansinių metų metinę iš aštuntojo, devintojo, dešimtojo ir vienuoliktojo Europos plėtros fondų finansuojamos veiklos ataskaitą kartu su Komisijos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2019 m. vasario 12 d. rekomendacijas dėl patvirtinimo, kad Komisija įvykdė Europos plėtros fondų 2017 finansinių metų operacijas (05368/2019 – C8-0064/2019, 05369/2019 – C8-0065/2019, 05370/2019 – C8-0066/2019, 05371/2019 – C8-0067/2019),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2016 finansinių metų biudžeto įvykdymo patvirtinimu (COM(2018)545),

                  —

                  atsižvelgdamas į 2017 m. gruodžio 15 d. Komisijos ataskaitą Europos Parlamentui ir Tarybai „Išorės finansavimo priemonių laikotarpio vidurio peržiūros ataskaita“ (COM(2017)720) ir prie jos pridėtus tarnybų darbinius dokumentus: „Vystomojo bendradarbiavimo priemonės vertinimas“ (SWD(2017)600) ir „Vienuoliktojo Europos plėtros fondo vertinimas“ (SWD(2017)601),

                  —

                  atsižvelgdamas į Komisijos užsakytą ir išorės rangovų grupės atliktą vienuoliktojo Europos plėtros fondo išorės vertinimą (galutinė 2017 m. birželio mėn. ataskaita),

                  —

                  atsižvelgdamas į 2000 m. birželio 23 d. Kotonu (Beninas) pasirašytą (3) ir 2010 m. birželio 22 d. Uagadugu (Burkina Fasas) iš dalies pakeistą (4) Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimą,

                  —

                  atsižvelgdamas į 2013 m. lapkričio 25 d. Tarybos sprendimą 2013/755/ES dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (5),

                  —

                  atsižvelgdamas į Taryboje posėdžiavusių valstybių narių vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (6), 33 straipsnį,

                  —

                  atsižvelgdamas į Taryboje posėdžiavusių valstybių narių vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimo finansinį protokolą ir dėl finansinės paramos skyrimo užjūrio šalims ir teritorijoms, kurioms taikoma EB sutarties ketvirta dalis (7), 32 straipsnį,

                  —

                  atsižvelgdamas į Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimo dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (8), 11 straipsnį,

                  —

                  atsižvelgdamas į Taryboje posėdžiavusių Europos Sąjungos valstybių narių vyriausybių atstovų 2013 m. birželio 24 d. ir 2013 m. birželio 26 d. vidaus susitarimo dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (9), 11 straipsnį,

                  —

                  atsižvelgdamas į Sutarties dėl Europos Sąjungos veikimo 208 straipsnį,

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,

                  —

                  atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (11), 119 straipsnį,

                  —

                  atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl 10-ajam Europos plėtros fondui taikomo finansinio reglamento (12) 50 straipsnį,

                  —

                  atsižvelgdamas į 2015 m. kovo 2 d. Tarybos reglamento (ES) 2015/323 dėl 11-ajam Europos plėtros fondui taikomo finansinio reglamento (13) 48 straipsnį,

                  —

                  atsižvelgdamas į Darbo tvarkos taisyklių 93 straipsnį, 94 straipsnio trečią įtrauką ir IV priedą,

                  —

                  atsižvelgdamas į Biudžeto kontrolės komiteto pranešimą ir Vystymosi komiteto nuomonę (A8-0107/2019),

         1.

            patvirtina Komisijai, kad aštuntojo, devintojo, dešimtojo ir vienuoliktojo Europos plėtros fondų 2017 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Audito Rūmams ir Europos investicijų bankui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 357, 2018 10 4, p. 315.

         (2)  OL C 357, 2018 10 4, p. 323.

         (3)  OL L 317, 2000 12 15, p. 3.

         (4)  OL L 287, 2010 11 4, p. 3.

         (5)  OL L 344, 2013 12 19, p. 1.

         (6)  OL L 156, 1998 5 29, p. 108.

         (7)  OL L 317, 2000 12 15, p. 355.

         (8)  OL L 247, 2006 9 9, p. 32.

         (9)  OL L 210, 2013 8 6, p. 1.

         (10)  OL L 191, 1998 7 7, p. 53.

         (11)  OL L 83, 2003 4 1, p. 1.

         (12)  OL L 78, 2008 3 19, p. 1.

         (13)  OL L 58, 2015 3 3, p. 17.


title: 2019 m. kovo 26 d. Europos Parlamento sprendimas (ES) 2019/1436 dėl aštuntojo, devintojo, dešimtojo ir vienuoliktojo Europos plėtros fondų 2017 finansinių metų sąskaitų uždarymo

text:
27.9.2019

               LT

               Europos Sąjungos oficialusis leidinys

               L 249/146

      EUROPOS PARLAMENTO SPRENDIMAS (ES) 2019/1436
      2019 m. kovo 26 d.
      dėl aštuntojo, devintojo, dešimtojo ir vienuoliktojo Europos plėtros fondų 2017 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į aštuntojo, devintojo, dešimtojo ir vienuoliktojo Europos plėtros fondų 2017 finansinių metų finansines ataskaitas ir įplaukų bei išlaidų ataskaitas (COM(2018) 519 – C8-0328/2018),

                  —

                  atsižvelgdamas į finansinę informaciją apie Europos plėtros fondus (COM(2018) 475),

                  —

                  atsižvelgdamas į Audito Rūmų 2017 finansinių metų metinę iš aštuntojo, devintojo, dešimtojo ir vienuoliktojo Europos plėtros fondų finansuojamos veiklos ataskaitą kartu su Komisijos atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2019 m. vasario 12 d. rekomendacijas dėl patvirtinimo, kad Komisija įvykdė Europos plėtros fondų 2017 finansinių metų operacijas (05368/2019 – C8-0064/2019, 05369/2019 – C8-0065/2019, 05370/2019 – C8-0066/2019, 05371/2019 – C8-0067/2019),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2016 finansinių metų biudžeto įvykdymo patvirtinimu (COM(2018) 545),

                  —

                  atsižvelgdamas į 2017 m. gruodžio 15 d. Komisijos ataskaitą Europos Parlamentui ir Tarybai „Išorės finansavimo priemonių laikotarpio vidurio peržiūros ataskaita“ (COM(2017) 720) ir prie jos pridėtus tarnybų darbinius dokumentus: „Vystomojo bendradarbiavimo priemonės vertinimas“ (SWD(2017) 600) ir „Vienuoliktojo Europos plėtros fondo vertinimas“ (SWD(2017) 601),

                  —

                  atsižvelgdamas į Komisijos užsakytą ir išorės rangovų grupės atliktą vienuoliktojo Europos plėtros fondo išorės vertinimą (galutinė 2017 m. birželio mėn. ataskaita),

                  —

                  atsižvelgdamas į 2000 m. birželio 23 d. Kotonu (Beninas) pasirašytą (3) ir 2010 m. birželio 22 d. Uagadugu (Burkina Fasas) iš dalies pakeistą (4) Afrikos, Karibų jūros bei Ramiojo vandenyno grupės valstybių (toliau – AKR) ir Europos bendrijos bei jos valstybių narių partnerystės susitarimą,

                  —

                  atsižvelgdamas į 2013 m. lapkričio 25 d. Tarybos sprendimą 2013/755/ES dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (5),

                  —

                  atsižvelgdamas į Taryboje posėdžiavusių valstybių narių vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (6), 33 straipsnį,

                  —

                  atsižvelgdamas į Taryboje posėdžiavusių valstybių narių vyriausybių atstovų 2000 m. rugsėjo 18 d. vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimo finansinį protokolą ir dėl finansinės paramos skyrimo užjūrio šalims ir teritorijoms, kurioms taikoma EB sutarties ketvirta dalis (7), 32 straipsnį,

                  —

                  atsižvelgdamas į Taryboje posėdžiavusių valstybių narių vyriausybių atstovų 2006 m. liepos 17 d. vidaus susitarimo dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (8), 11 straipsnį,

                  —

                  atsižvelgdamas į Taryboje posėdžiavusių Europos Sąjungos valstybių narių vyriausybių atstovų 2013 m. birželio 24 d. ir 2013 m. birželio 26 d. vidaus susitarimo dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (9), 11 straipsnį,

                  —

                  atsižvelgdamas į Sutarties dėl Europos Sąjungos veikimo 208 straipsnį,

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (10), 74 straipsnį,

                  —

                  atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (11), 119 straipsnį,

                  —

                  atsižvelgdamas į 2008 m. vasario 18 d. Tarybos reglamento (EB) Nr. 215/2008 dėl 10-ajam Europos plėtros fondui taikomo finansinio reglamento (12) 50 straipsnį,

                  —

                  atsižvelgdamas į 2015 m. kovo 2 d. Tarybos reglamento (ES) 2015/323 dėl 11-ajam Europos plėtros fondui taikomo finansinio reglamento (13) 48 straipsnį,

                  —

                  atsižvelgdamas į Darbo tvarkos taisyklių 93 straipsnį, 94 straipsnio trečią įtrauką ir IV priedą,

                  —

                  atsižvelgdamas į Biudžeto kontrolės komiteto pranešimą ir Vystymosi komiteto nuomonę (A8-0107/2019),

         1.

            pritaria aštuntojo, devintojo, dešimtojo ir vienuoliktojo Europos plėtros fondų 2017 finansinių metų sąskaitų uždarymui;

         2.

            paveda Pirmininkui perduoti šį sprendimą Tarybai, Komisijai, Audito Rūmams ir Europos investicijų bankui ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 357, 2018 10 4, p. 315.

         (2)  OL C 357, 2018 10 4, p. 323.

         (3)  OL L 317, 2000 12 15, p. 3.

         (4)  OL L 287, 2010 11 4, p. 3.

         (5)  OL L 344, 2013 12 19, p. 1.

         (6)  OL L 156, 1998 5 29, p. 108.

         (7)  OL L 317, 2000 12 15, p. 355.

         (8)  OL L 247, 2006 9 9, p. 32.

         (9)  OL L 210, 2013 8 6, p. 1.

         (10)  OL L 191, 1998 7 7, p. 53.

         (11)  OL L 83, 2003 4 1, p. 1.

         (12)  OL L 78, 2008 3 19, p. 1.

         (13)  OL L 58, 2015 3 3, p. 17.


title: 2019 m. kovo 26 d. Europos Parlamento sprendimas (ES) 2019/1437 dėl Energetikos reguliavimo institucijų bendradarbiavimo agentūros 2017 finansinių metų biudžeto įvykdymo patvirtinimo

text:
27.9.2019

               LT

               Europos Sąjungos oficialusis leidinys

               L 249/148

      EUROPOS PARLAMENTO SPRENDIMAS (ES) 2019/1437
      2019 m. kovo 26 d.
      dėl Energetikos reguliavimo institucijų bendradarbiavimo agentūros 2017 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Energetikos reguliavimo institucijų bendradarbiavimo agentūros 2017 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2017 finansinių metų metinių ataskaitų kartu su Agentūros atsakymu (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2019 m. vasario 12 d. rekomendaciją dėl patvirtinimo, kad Agentūra įvykdė 2017 finansinių metų biudžetą (05825/2019 – C8-0095/2019),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (4), ypač į jo 70 straipsnį,

                  —

                  atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (5), ypač į jo 24 straipsnį,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą (A8-0113/2019),

         1.

            patvirtina Energetikos reguliavimo institucijų bendradarbiavimo agentūros direktoriui, kad Agentūros 2017 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 434, 2018 11 30 p. 33.

         (2)  OL C 434, 2018 11 30 p. 33.

         (3)  OL L 298, 2012 10 26, p. 1.

         (4)  OL L 193, 2018 7 30, p. 1.

         (5)  OL L 211, 2009 8 14, p. 1.

         (6)  OL L 328, 2013 12 7, p. 42.


title: 2019 m. kovo 26 d. Europos Parlamento sprendimas (ES) 2019/1439 dėl Energetikos reguliavimo institucijų bendradarbiavimo agentūros 2017 finansinių metų sąskaitų uždarymo

text:
27.9.2019

               LT

               Europos Sąjungos oficialusis leidinys

               L 249/152

      EUROPOS PARLAMENTO SPRENDIMAS (ES) 2019/1439
      2019 m. kovo 26 d.
      dėl Energetikos reguliavimo institucijų bendradarbiavimo agentūros 2017 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Energetikos reguliavimo institucijų bendradarbiavimo agentūros 2017 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2017 finansinių metų metinių ataskaitų kartu su Agentūros atsakymu (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2019 m. vasario 12 d. rekomendaciją dėl patvirtinimo, kad Agentūra įvykdė 2017 finansinių metų biudžetą (05825/2019 – C8-0095/2019),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (4), ypač į jo 70 straipsnį,

                  —

                  atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (5), ypač į jo 24 straipsnį,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą (A8-0113/2019),

         1.

            pritaria Energetikos reguliavimo institucijų bendradarbiavimo agentūros 2017 finansinių metų sąskaitų uždarymui;

         2.

            paveda Pirmininkui perduoti šį sprendimą Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 434, 2018 11 30 p. 33.

         (2)  OL C 434, 2018 11 30 p. 33.

         (3)  OL L 298, 2012 10 26, p. 1.

         (4)  OL L 193, 2018 7 30, p. 1.

         (5)  OL L 211, 2009 8 14, p. 1.

         (6)  OL L 328, 2013 12 7, p. 42.


title: 2019 m. kovo 26 d. Europos Parlamento sprendimas (ES) 2019/1440 dėl Europos elektroninių ryšių reguliuotojų institucijos (BEREC) biuro 2017 finansinių metų biudžeto įvykdymo patvirtinimo

text:
27.9.2019

               LT

               Europos Sąjungos oficialusis leidinys

               L 249/153

      EUROPOS PARLAMENTO SPRENDIMAS (ES) 2019/1440
      2019 m. kovo 26 d.
      dėl Europos elektroninių ryšių reguliuotojų institucijos (BEREC) biuro 2017 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos elektroninių ryšių reguliuotojų institucijos biuro 2017 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos elektroninių ryšių reguliuotojų institucijos biuro 2017 finansinių metų metinių ataskaitų kartu su Institucijos atsakymu (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2019 m. vasario 12 d. rekomendaciją dėl patvirtinimo, kad Institucija įvykdė 2017 finansinių metų biudžetą (05825/2019 – C8-0096/2019),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (4), ypač į jo 70 straipsnį,

                  —

                  atsižvelgdamas į 2009 m. lapkričio 25 d. Europos Parlamento ir Tarybos reglamentą (EB) Nr. 1211/2009 dėl Europos elektroninių ryšių reguliuotojų institucijos (EERRI) ir Biuro įsteigimo (5), ypač į jo 13 straipsnį,

                  —

                  atsižvelgdamas į 2018 m. gruodžio 11 d. Europos Parlamento ir Tarybos reglamentą (ES) 2018/1971, kuriuo įsteigiama Europos elektroninių ryšių reguliuotojų institucija (BEREC) ir BEREC paramos agentūra (BEREC biuras), iš dalies keičiamas Reglamentas (ES) 2015/2120 ir panaikinamas Reglamentas (EB) Nr. 1211/2009 (6), ypač į jo 28 straipsnį,

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą (A8-0114/2019),

         1.

            patvirtina Europos elektroninių ryšių reguliuotojų institucijos biuro direktoriui, kad Institucijos 2017 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos elektroninių ryšių reguliuotojų institucijos biuro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL C 434, 2018 11 30, p. 38.

         (2)  OL C 434, 2018 11 30, p. 38.

         (3)  OL L 298, 2012 10 26, p. 1.

         (4)  OL L 193, 2018 7 30, p. 1.

         (5)  OL L 337, 2009 12 18, p. 1.

         (6)  OL L 321, 2018 12 17, p. 1.

         (7)  OL L 328, 2013 12 7, p. 42.